1982L0471 — DA — 18.10.2004 — 005.001

Dette dokument er et dokumentationsredskab, og institutionerne påtager sig intet ansvar herfor

Ændret ved:

Ændret ved:

Berigtiget ved:

▼B

RÅDETS DIREKTIV

af 30. juni 1982

om visse produkter, der anvendes i foderstoffer ►C1 (82/471/EØF) ◄

RÅDET FOR DE EUROPÆISKE FÆLLESSKABER HAR —

under henvisning til traktaten om oprettelse af Det europæiske økonomiske Fællesskab, særlig artikel 43 og 100,

under henvisning til forslag fra Kommissionen ( 1 ),

under henvisning til udtalelse fra Europa-Parlamentet ( 2 ),

under henvisning til udtalelse fra Det økonomiske og sociale Udvalg ( 3 ), og

ud fra følgende betragtninger:

Den animalske produktion er af stor betydning for landbruget i Fællesskabet; tilfredsstillende resultater er i meget høj grad betinget af, at der anvendes velegnede foderstoffer af god kvalitet;

en ordning på foderstofområdet spiller en væsentlig rolle for produktivitetsstigningen inden for landbruget;

forbruget af foderproteiner er fortsat voksende i Fællesskabet på grund af de stadig stigende behov inden for opdrætten;

denne forøgede efterspørgsel har i de senere år været ledsaget af en mærkbar nedgang i udbudet på verdensmarkedet af visse proteinrige foderstoffer;

i en sådan knaphedssituation må foderindustrien søge efter substitutionsvarer, der kan sikre forsyningen;

i de tilfælde, hvor der i medlemsstaterne allerede findes visse administrativt eller ved lov fastsatte bestemmelser om disse produkter, afviger disse på væsentlige punkter fra hinanden; de indvirker derfor direkte på fællesmarkedets oprettelse og funktion og bør harmoniseres;

da disse substitutionsvarer fremstilles ved hjælp af ny teknik, bør der fastsættes regler for deres omsætning i Fællesskabet som foderstoffer eller bestanddele heraf, og det bør for hver af de pågældende grupper fastsættes, hvilke produkter der er godkendt, samt på hvilke betingelser de godkendte produkter skal anvendes;

inden et nyt produkt optages i en af de pågældende grupper, er det nødvendigt at sikre sig, at det indeholder de ønskede næringsværdier; det bør også sikres, at disse produkter, når de anvendes korrekt, ikke har en ugunstig virkning på dyrs og menneskers sundhed eller på miljøet og ikke er til ulempe for forbrugeren ved at ændre animalske produkters egenskaber;

for at sikre overholdelsen af de grundlæggende principper i tilladelsen bør der for produkter, som henhører under særlige grupper, på en medlemsstats foranstaltning ske forelæggelse af oplysningsmateriale; for at lette undersøgelsen af de pågældende stoffer bør dette oplysningsmateriale udarbejdes på grundlag af fælles retningslinjer fastlagt af Rådet senest på datoen for direktivets gennemførelse;

medlemsstaterne bør foreløbigt, og indtil der træffes en fællesskabsafgørelse herom, have mulighed for at opretholde de nationale tilladelser, som de har udstedt vedrørende produkter, som ikke for tiden er anført i direktivets bilag, eller vedrørende bestemte produkter, som i visse tilfælde er omfattet af andre betingelser; dog bør der under alle omstændigheder træffes en fællesskabsafgørelse inden to år efter meddelelsen af direktivet for så vidt angår produkter fremstillet på basis af gærsorterne »Candida« dyrket på n-alkaner;

nitrogenholdige forbindelser, der ikke er proteiner, bør i deres egenskab af produkter, hvorved der sker direkte eller indirekte tilførsel af protein, henhøre under bestemmelserne i dette direktiv; derfor bør Rådets direktiv 70/524/EØF af 23. november 1970 om tilsætningsstoffer til foderstoffer ( 4 ) ændres for så vidt angår bilagene, i hvilke der er fastsat foreløbige regler for denne gruppe af produkter;

næringsværdien af de pågældende produkter og deres uskadelighed afhænger i høj grad af produkternes sammensætning, deres anvendelsesbetingelser og fremstillingsmåder; derfor er det absolut nødvendigt i visse tilfælde at foreskrive obligatorisk mærkning, for at forbrugeren kan være beskyttet mod bedrag og kan anvende de produkter, der stilles til rådighed, på den bedst mulige måde;

fællesskabsreglerne bør ikke anvendes på de pågældende produkter eller de foderstoffer, der indeholder disse produkter, som er bestemt til udførsel til tredjelande, fordi der i almindelighed dér gælder andre regler;

for at sikre at bestemmelserne i dette direktiv overholdes, når disse produkter eller foderstoffer, som indeholder disse produkter, bringes i handelen, bør medlemsstarterne fastsætte egnede kontrolforanstaltninger;

når produkter eller foder, der indeholder disse produkter, opfylder disse betingelser, må de kun underkastes de i dette direktiv fastsatte handelsrestriktioner;

en egnet fællesskabsprocedure er absolut nødvendig, dels med henblik på at tilpasse bestemmelserne i bilaget og retningslinjerne for forelæggelse af oplysningsmateriale vedrørende visse produkter, dels med henblik på i givet fald at fastsætte kriterierne for disse produkters sammensætning og renhed samt deres fysisk-kemiske og biologiske egenskaber i henhold til udviklingen inden for den videnskabelige og tekniske viden;

med henblik på at opstille alle nødvendige garantier bør den oprettede fællesskabsprocedure foreskrive en obligatorisk høring af den af Kommissionen oprettede videnskabelige komité for foder og Den videnskabelige komité for Levnedsmidler i tilfælde af visse ændringer af bilaget;

medlemsstaterne bør have mulighed for, når der er fare for dyr og menneskers sundhed, midlertidigt at suspendere tilladelsen til at anvende et produkt eller at ændre de bestemmelser, der i givet fald er fastsat for det pågældende produkt;

for at undgå at en medlemsstat misbruger denne mulighed, bør der på fællesskabsplan omgående og som hastesag samt på grundlag af bevismateriale træffes afgørelse om ændringer af bilagene;

for at lette anvendelsen af dette direktiv bør der anvendes en fremgangsmåde, ved hvilken der inden for rammerne af Den stående komité for Foderstoffer, der blev nedsat ved afgørelse 70/372/EØF ( 5 ), skabes et snævert samarbejde mellem medlemsstaterne og Kommissionen —

UDSTEDT FØLGENDE DIREKTIV: